СОФИЙСКИ УНИВЕРСИТЕТ „СВ. КЛИМЕНТ ОХРИДСКИ"

**ФАКУЛТЕТ ПО КЛАСИЧЕСКИ И НОВИ ФИЛОЛОГИИ**

У Ч Е Б Е Н П Л А Н

Утвърден от Академически съвет с протокол:

Утвърждавам:

№ /

Професионално направление:

2.1 Филология

ОКС „бакалавър”

Специалност:

Индология

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| К | Н | И | 1 | 8 | 0 | 1 | 2 | 3 |

Форма на обучение: редовна форма на обучение

Продължителност на обучението (брой семестри):8 /осем/ семестъра

Професионална квалификация:

Филолог-индолог или Филолог-индолог, учител по хинди

**Квалификационна характеристика**

***Специалност: Индология***

1. Насоченост, образователни цели

Обучението в бакалавърската програма на специалност Индология е съобразено с академичните критерии за филологическа и обща
хуманитарна подготовка и компетентност, утвърдени във Факултета по класически и нови филологии и в Софийския университет, а така
също и с методиката на преподаване и тематичния обхват на водещите индологически школи в Индия и в Европа. Обучителният процес
в бакалавърската програма на специалността има за цел да подготвя индолози, чиито знания и професионални умения ги правят
конкурентоспособни на трудовия пазар както у нас, така и по света.

1. **Обучение (знания и умения, необходими за успешна професионална дейност; общотеоретична и специална подготовка и др.)**В хода на обучението си студентите се запознават с три индийски езика - един древен и два съвременни, а именно санскрит, хинди, урду.
Интензивното обучение по хинди осигурява много висока степен на езикова компетентност, която може да се допълни с възможност за
едногодишна специализация в Централния институт по хинди в Агра, Индия. Съпътстващите теоретични дисциплини запознават както с
културното развитие на Индийския субконтинент, с литературите и религиите на хиндиезичния ареал, така и с политическата и
икономическата история на Индия.
2. Професионални компетенции

Завършилите специалност Индология владеят писмено и говоримо съвременните индийски езици хинди и урду. Усвояването на санскрит
разширява индологическата им и филологическа ерудираност. Дипломираните индолози притежават задълбочени познания по индийска
литература, езикознание, история и философия на Индия, запознати са с различните аспекти на съвременната реалност в Р Индия -
управление, стопанска сфера, демографска картина, външна политика, култура, религии. Получената солидна подготовка им дава
възможност да надграждат знанията си в различни професионални направления с регионална специализация върху Индия.

1. **Професионална реализация**

Дипломираните в специалност Индология бакалаври могат да се реализират като:

* преподаватели по езици в общообразователни и специализирани средни училища;
* преподаватели в колежи и висши училища;
* специалисти в различните ведомства на държавната власт, занимаващи се с българо-индийските отношения;
* преводачи от и на индийски езици, както и по специализирана проблематика за Индия от други езици;
* журналисти, работещи по проблемите на Индия и региона;
* консултанти в областта на литературата, езиците, културата, религиите, историята и съвременното развитие на Индия;
* експерти и консултанти в наши и чуждестранни фирми, в туристическия бизнес, в издателския бранш, в библиотеките и др.
Освен в своята собствена област те могат да бъдат полезни и да бъдат привличани като специалисти и консултанти:
* в областта на общата лингвистика и сравнителното езикознание;
* по проблемите на чуждоезиковото обучение;
* по въпроси на литературната теория и историята на литературата;
* в осъществяването на интердисциплинарни проекти в областта на образованието и изкуствата.